                             højesterets dom
                          afsagt onsdag den 7. januar 2015
sag 161/2013
(1. afdeling)
utility development a/s
(advokat bent ramskov)
mod
skatteministeriet
(kammeradvokaten ved advokat bodil søes petersen)
i tidligere instans er afsagt dom af vestre landsrets 3. afdeling den 30. april 2013.
i pådømmelsen har deltaget fem dommere: jytte scharling, marianne højgaard pedersen, jon
stokholm, vibeke rønne og oliver talevski.
påstande
appellanten, utility development a/s, har gentaget sin påstand om, at skat skal anerkende,
at behandlingen af selskabets skatteansættelse for indkomståret 2008 genoptages, og at sagen
hjemvises til fornyet ligningsmæssig behandling hos skat.
indstævnte, skatteministeriet, har påstået stadfæstelse.
højesterets begrundelse og resultat
den 24. oktober 2008 solgte utility development a/s aktier i nogle børsnoterede formueple-
jeselskaber med tab. tabet ved salget blev opgjort efter de dagældende regler om almindelige
aktier i aktieavancebeskatningslovens §§ 6-8, herunder § 8, stk. 2, om kildeartsbegrænsning,
og selvangivet i overensstemmelse hermed for indkomståret 2008.
                                               - 2 -
ved lov nr. 98 af 10. februar 2009, der trådte i kraft den 12. februar 2009, blev der gennem-
ført nye regler, der bl.a. bevirkede, at formueplejeselskaberne ændrede status til investerings-
selskaber omfattet af aktieavancebeskatningslovens § 19, jf. herved lovens § 2, nr. 1. lovæn-
dringen indebærer bl.a., at de personer eller selskaber, som har investeret i sådanne formue-
plejeselskaber, skal beskattes løbende af gevinst og tab (lagerbeskattes) af deres investeringer
i selskaberne.
de formueplejeselskaber, som utility developments aktiesalg den 24. oktober 2008 vedrørte,
havde bagudforskudt indkomstår, mens utility development havde fremadforskudt ind-
komstår. utility developments salg af aktier fandt sted i formueplejeselskabernes indkomstår
2009, men i utility developments indkomstår 2008.
spørgsmålet under denne sag er, om lovændringen pr. 12. februar 2009 har virkning for den
skattemæssige behandling af utility developments aktiesalg den 24. oktober 2008. hvis de
nye regler har virkning herfor, vil selskabet have krav på genoptagelse af skatteansættelsen
for indkomståret 2008, jf. skatteforvaltningslovens § 26, stk. 2.
en skattemæssig virkning af de nye regler som den, utility development har gjort gældende,
vil indebære, at reglerne får tilbagevirkende kraft, idet reglerne får virkning for tab eller ge-
vinst ved aktiesalg, der har fundet sted i kalenderåret 2008. den tilbagevirkende kraft vil efter
omstændighederne være til fordel for nogle aktionærer og til ulempe for andre afhængig af
bl.a., hvor længe aktionæren har ejet aktierne inden salget, og om aktionæren har lidt et tab
eller opnået en gevinst ved salget. en sådan tilbagevirkende kraft kræver – som også anført af
landsretten – klar og utvetydig lovhjemmel.
efter overgangsbestemmelsen i ændringslovens § 10, stk. 9, 1. pkt., har ændringen i lovens §
2, nr. 1, om formueplejeselskabernes skift af status til investeringsselskaber virkning ”fra og
med gevinst og tab, der opgøres for indkomståret 2009 og henføres til indkomståret 2010 efter
bestemmelsen i aktieavancebeskatningslovens § 23, stk. 7”. de sidstnævnte regler vedrører
opgørelse af gevinst og tab for skattepligtige, der skal anvende lagerprincippet. for aktier og
investeringsforeningsbeviser, som er anskaffet ”inden begyndelsen af indkomståret 2009, og
som ikke er afstået på dette tidspunkt”, skal gevinst og tab efter § 10, stk. 9, 2. pkt., opgøres
”for indkomståret 2008 som forskellen mellem værdien af aktien eller beviset ved udgangen
                                                  - 3 -
af indkomståret 2008 og anskaffelsessummen”. gevinsten eller tabet herved henføres til ”den
skattepligtige indkomst for 2009”, jf. § 10, stk. 9, 3. pkt. for personer medregnes gevinst eller
tab som udgangspunkt ved opgørelsen af aktieindkomst, jf. § 10, stk. 9, 4. pkt.
som det fremgår, indeholder overgangsbestemmelserne i § 10, stk. 9, ikke en udtrykkelig an-
givelse af, om lovændringen skal have virkning for tab eller gevinst ved aktiesalg, der har
fundet sted i kalenderåret 2008. der er heller ikke nogen udtrykkelig regulering af, hvad der
skal gælde i de tilfælde, hvor investeringsselskabets eller aktionærens indkomstår 2009 er
bagudforskudt og dermed delvis sammenfaldende med kalenderåret 2008. for så vidt angår
andre dele af ændringsloven, fremgår det udtrykkeligt af overgangbestemmelserne, at de nye
regler skal have virkning for dispositioner, der er foretaget i kalenderåret 2008. som eksempel
kan nævnes overgangsbestemmelsen i § 10, stk. 6, hvorefter lovændringen har virkning for
anskaffelser, ”der foretages den 8. oktober 2008 eller senere”, dvs. fra lovforslagets fremsæt-
telse.
i forarbejderne til overgangsbestemmelserne i § 10, stk. 9, er det ikke anført, at de nye regler
skal have virkning for tab eller gevinst ved aktiesalg, der har fundet sted i kalenderåret 2008,
f.eks. fordi investeringsselskabets eller aktionærens indkomstår 2009 er bagudforskudt. be-
mærkningerne til overgangsbestemmelserne tyder på, at udtrykket ”indkomståret 2009”, som
er anvendt i § 10, stk. 9, 1. pkt., sigter til den situation, hvor såvel investeringsselskabet som
aktionæren anvender kalenderåret 2009 som indkomstår, og at man ikke har taget stilling til
de tilfælde, hvor investeringsselskabets eller aktionærens indkomstår 2009 er bagudforskudt.
det anføres i bemærkningerne bl.a., at ”for andele anskaffet inden 2009 gælder de nye regler
således fra og med indkomståret 2009”, og umiddelbart herefter anføres det, at ”de nye regler
vil således ikke få virkning for andele, som tidligere er anskaffet og som afstås inden udgan-
gen af indkomståret 2008”.
i overensstemmelse hermed har skatteministeren – kort tid efter ændringslovens ikrafttræden
– i et svar af 7. maj 2009 på spørgsmål nr. 335 fra folketingets skatteudvalg (alm. del) givet
udtryk for bl.a., at overgangsbestemmelserne ikke tager højde for, at det selskab, der skifter
status, eller aktionæren kan have forskudt indkomstår, således at indkomståret 2009 kan være
påbegyndt allerede i kalenderåret 2008. det anføres endvidere, at det ikke har været menin-
gen, at der skal ske beskatning af en latent gevinst i kalenderåret 2008.
                                               - 4 -
højesteret finder på den anførte baggrund, at overgangsbestemmelserne i § 10, stk. 9, skal
forstås således, at loven ikke har virkning for aktiesalg, der har fundet sted i kalenderåret
2008. det, som utility development har anført om virkningen af statusskift efter den almin-
delige regel i aktieavancebeskatningslovens § 33, kan ikke føre til en anden fortolkning.
skattemyndighederne har herefter været berettiget til at foretage den skattemæssige behand-
ling af utility developments aktiesalg den 24. oktober 2008 på grundlag af de regler, der
gjaldt på salgstidspunktet. højesteret tiltræder derfor, at utility development ikke har krav på
genoptagelse af sin skatteansættelse for indkomståret 2008, og stadfæster dommen.
                                      thi kendes for ret:
landsrettens dom stadfæstes.
i sagsomkostninger for højesteret skal utility development a/s betale 75.000 kr. til skatte-
ministeriet.
de idømte sagsomkostningsbeløb skal betales inden 14 dage efter denne højesteretsdoms af-
sigelse og forrentes efter rentelovens § 8 a.
